Poštovani roditelji!

Početkom nove školske godine 2020./2021. pružamo mogućnost upisa vaše djece u produženi boravak.

Produženi boravak omogućuje učenicima razredne nastave boravak u školi nakon redovne nastave, s organiziranom prehranom te nastavnim i izvannastavnim aktivnostima.

Nakon redovne nastave u 12.30 sati odlaze na ručak u školsku blagovaonicu.

U 13.00 sati, učenike preuzima učiteljica razredne nastave. Učenici se okupljaju te imaju slobodno vrijeme za igru i odmor.

Nakon slobodnog vremena započinje organizirano učenje i pisanje domaće zadaće.

Ukoliko ostane vremena nakon ispunjenih školskih obveza učiteljice produženog boravka provode s učenicima različite tipove radionica. Učenicima su na raspolaganju i suvremena nastavna pomagala koja mogu koristiti i u zabavne svrhe (računala, TV, društvene igre, sportski rekviziti i sredstva za kreativno izražavanje npr. pribor za likovni, glazbeni i sl.)

Rad produženog boravka završava u 16.00 sati.

Roditelj plaća cijenu ručka koja iznosi 13.00 kuna.

Troškove plaće učiteljice financira u jednom dijelu Općina Tinjan, a roditelji participiraju razliku (ovisno o broju prijavljenih učenika).

Cijena ručka obračunava se prema dolasku, a naknada za plaću učiteljice redovno – bez obzira na dolazak, što se regulira ugovorom koji roditelj sklapa sa Školom.

Ukoliko ste zainteresirani da vaše dijete pohađa produženi boravak, molimo vas da najkasnije do **1. srpnja** **ispunjeni anketni listić dostavite u Školu**.

Sklapanje ugovora vršit će se na **početku nove školske godine**.

Početak rada produženog boravka bit će organiziran **od utorka, 8. rujna 2020. godine**.

*U slučaju dodatnih pitanja vezanih za rad produženog boravka molimo da koristite* ***službeni broj*** *učiteljica**produženog boravka:* ***099 608 69 52 ili na e mail: pb.ospazin@gmail.com***

**✄…………………………………………………………………………………………………**

**Ime i prezime djeteta, razred: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ime i prezime roditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**